**19 martie 2019**

**Comunicat de presă**

**29.803 locuri de muncă vacante la nivel național**

Potrivit datelor furnizate de agenţii economici privind locurile de muncă vacante, în evidenţele Agenţiei Naţionale pentru Ocuparea Forţei de Muncă (ANOFM), sunt disponibile **29.803 locuri de muncă**.

La nivel naţional, cele mai multe locuri de muncă sunt oferite pentru: agent de securitate (2.447), lucrător comercial (1.338), muncitor necalificat la asamblarea, montarea pieselor (1.242), muncitor necalificat în industria confecţiilor (966), confecţioner-asamblor articole din textile (754), muncitor necalificat la demolarea clădirilor, căptuşeli zidărie (704), vânzător (666), casier (571), manipulant mărfuri (541), vânzător ambulant de produse nealimentare (460).

Din cele 29.803 de locuri de muncă vacante declarate de angajatori la agențiile pentru ocuparea forței de muncă, 1.525 sunt destinate persoanelor cu studii superioare (inginer în diferite domenii de activitate, programator, manager, medic, contabil etc), 18.329 pentru persoanele cu studii liceale, postliceale, profesionale, restul locurilor de muncă fiind destinate persoanelor cu studii primare/gimnaziale sau fără studii.

Oferta locurilor de muncă la nivel național poate fi consultată pe site-ul ANOFM ([www.anofm.ro](file:///C:\Users\corina.scarlat\Desktop\www.anofm.ro)), la secțiunea *Persoane fizice/Locuri de muncă vacante.* În ceea ce privește locurile de muncă la nivel județean, aceste informații pot fi vizualizate pe pagina de internet a fiecărei agenții pentru ocuparea forței de muncă județene/municipale sau la sediul acestora.

Precizăm că baza de date a locurilor de muncă vacante este una dinamică, informațiile prezentate reflectând situația existentă la ora 7:00 AM.

**Serviciul Comunicare şi Secretariatul Consiliului de Administraţie**